# ŠIAULIŲ MIESTO ŽELDYNŲ IR ŽELDINIŲ APSAUGOS IR PRIEŽIŪROS KOMISIJA

**A. IR N. ZUBOVŲ PARKE AUGANČIŲ ŽELDINIŲ BŪKLĖS NAGRINĖJIMO**

**AKTAS**

2022-07-19 Nr. VKIF-60

## Šiauliai

Šiaulių miesto želdynų ir želdinių apsaugos ir priežiūros komisija (toliau – Komisija):

pirmininkė Laura Rimkuvienė Šiaulių miesto savivaldybės administracijos Miesto ūkio ir aplinkos skyriaus Aplinkosaugos ir miesto tvarkymo poskyrio vyriausioji specialistė;

nariai:

Rita Šilingienė, Šiaulių miesto savivaldybės administracijos Miesto ūkio ir aplinkos skyriaus Aplinkosaugos ir miesto tvarkymo poskyrio vyriausioji specialistė;

Juozas Varapnickas, Šiaulių miesto savivaldybės administracijos Architektūros, urbanistikos ir paveldosaugos skyriaus vyriausiasis specialistas;

Karolis Grušas, kraštovaizdžio architektas.

Kviestiniai asmenys:

Mindaugas Veliulis, Kultūros paveldo departamento prie Kultūros ministerijos Šiaulių teritorinio skyriaus vedėjas;

Mantas Antanavičius, Šiaulių miesto savivaldybės administracijos Architektūros, urbanistikos ir paveldosaugos skyriaus vyriausiasis specialistas;

Reda Arlauskienė, Šiaulių valdybos Šiaulių aplinkos apsaugos inspekcijos vyriausioji specialistė;

Artūras Petrauskas, Šiaulių valdybos Šiaulių aplinkos apsaugos inspekcijos vyriausiasis specialistas.

2022 m. liepos 13 d. Komisija ir kviestiniai asmenys susipažino su A. ir N. Zubovų parko (vad. Didždvariu kodas 26490), inžinerinių tinklų ir kitų inžinerinių statinių Lukauskio g. 7, Šiauliuose statybos, rekonstravimo ir tvarkybos projektu (toliau - Projektas) ir įvertino planuojamus šalinti želdinius.

Didžioji dalis želdinių, kurie buvo numatyti pagal Projektą, pašalinti, nes augo suprojektuoto tako ribose ir kurių šaknys būtų stipriai pažeistos įrengiant takus, ko pasekoje būtų kėlę pavojų žmonėms. Kiti medžiai pašalinti retinant želdinių grupes ir duodant erdvės brandiems, estetiškai išskirtiniems medžiams. Nugenėti želdiniai visame parke, šalinant sausas šakas, kamienų atžalas.

Parkas suprojektuotas, kad atstatyti pagal XIX a. antrosios pusės takų tinklą, tūrinės erdvinės kompozicijos fragmentus (parkas buvo taisyklingos stačiakampio formos su taku parko pakraščiais), atstatomos laisvo planavimo erdvės, gėlių klomba, muzikos aikštė. Išretinami savaiminiai sąžalynai, kad eksponuoti išsaugomus želdinius.

Iškirtus ir nugenėjus želdinius bei išardžius, panaikinus buvusius takus ir paruošus naujų takų vietas matomas būsimas parko vaizdas. Projektuotojai pateikė numatomų šalinti medžių sąrašą kuriame siūloma šalinti dar 103 medžius. Želdinius siūloma šalinti dėl nepatenkinamos būklės, dėl to, kad siūlo atverti erdvę brandiems medžiams ir šalinti savaiminius bei užstelbtus medžius. Susitikimo metu projektuotojų atstovė pateikė, kad medžiai auga per tankiai, parke tamsu ir reikia atverti erdves brandiems medžiams. Jų nuomone medžių genėti nebereikia, siūlo palikti taip kaip yra nepriklausomai ar šakos liečia žemę ar laja taisyklinga ar ne.

Komisija ir kviestiniai asmenys įvertinę ir apžiūrėję visus siūlomus šalinti medžius, didžiajai daliai nepritaria. Pritariama šalinti tik tuos medžius kurie kelia pavojų, yra nudžiūvę, sausa viršūne, užstelbti ir nesusiformavo lajos, iš medžio likęs tik kamienas ir kelios žaliuojančios šakelės viršūnėje, bei neturi ateityje perspektyvų augti. Taip pat apžiūros metu atkreiptas dėmesys į uosius. Uosiai masiškai žūsta dėl ligos, nepriklausomai nuo amžiau ar būklės, tad juos paliekant rizika parko turtui ir žmonių saugumui. Kasmet, kaip ir apžiūros dieną, po didesnių vėjų parke randama lūžusių, išvirtusių brandžių medžių. Todėl Komisijos ir kviestinių asmenų nuomone projektuotojų siūlomi šalinti medžiai retinant, atveriant brandžius medžius nėra būtini, nes brandūs medžiai savaime retinasi aplinkiniams medžiams paliekant erdves augti.

Komisija ir kviestiniai asmenys siūlo šalinti savaiminių medelių (iki 12 cm diametro) sąžalynus, įv. krūmų sąžalynus, išskyrus pavienius jazminus ir alyvų krūmus. Komisijos nuomone reikia genėti medžius, kurių šakos siekia žemę, pakeliant lajas, formuoti liekančius augti krūmus. Taip bus ir atšviesintas parkas ir ateityje patogesnė priežiūra bei estetiškai gražiau.

Vadovaujantis Želdynų įstatymu iki šio įstatymo įsigaliojimo pradėti želdynų projektavimo darbai ir/ar pagal parengtus projektus pradėti vykdyti želdynų įrengimo ar pertvarkymo darbai baigiami vykdyti pagal iki šio įstatymo įsigaliojimo galiojusius teisės aktus. Tad vadovaujantis Lietuvos Respublikos aplinkos ministro 2008 m. sausio 31 d. įsakymu Nr. D1-87 patvirtintu Saugotinų medžių ir krūmų kirtimo, persodinimo ar kitokio pašalinimo atvejų, šių darbų vykdymo ir leidimų šiems darbams išdavimo, medžių ir krūmų vertės atlyginimo tvarkos aprašu (toliau – Aprašas), 5.4 papunkčiu saugotinus medžius ir krūmus neatlyginamai galima kirsti (šalinti) kai jie nurodyti kultūros paveldo objekto tvarkybos darbų projektuose kaip kertami ar kitaip pašalinami želdiniai. Todėl leidimą medžiams kirsti galima išduoti vadovaujantis A. ir N. Zubovų parko (vad. Didždvariu kodas 26490), inžinerinių tinklų ir kitų inžinerinių statinių Lukauskio g. 7, Šiauliuose statybos, rekonstravimo ir tvarkybos projektu.

**Komisijos išvada.** Komisija ir kviestiniai asmenys vienbalsiai pritaria 1 priede pateiktų šalinamų medžių sąrašui ir savaiminių medelių ir krūmynų sąžalynų šalinimui, medžių genėjimui pakeliant lajas ir krūmų formavimui.

Komisijos pirmininkė Laura Rimkuvienė

Nariai Rita Šilingienė

Karolis Grušas

Juozas Varapnickas

Kviestiniai asmenys Mindaugas Veliulis

Mantas Antanavičius

Reda Arlauskienė

Artūras Petrauskas